Odense Adresse-Contoirs Efterretninger, 1821-03-20
Offentlige Foranstaltninger. Under den imod Dr. Philosophie Jacob Jacobsen Dampe og Smedemester Hans Christian Jørgensen anlagte, Sa blev det med egen Tilstaaelse, corpus delicti og Sagens øvrige Omstændigheder tilstrækkeligen oplyst, at Doktor Dampe i Slutningen af forrige Aar havde gjort sig skyldig i at fremstille oprørske Jdeer, og i dette Øiemed at have forfattet nogle utrykte Skrifter, sigtende til en Forandring i Regjeringsformen, som han vel ikke søgte at holde hemmelige, men hvis nærmere Udbredelse og Prøvelse han vilde bevirke ved at danne et Selskab, for hvilket han havde besørget Værelser leiede, og hvori han havde anmodet adskillige Personer at indtræde. Det blev ligeledes godtgjort, at Smedemester Hans Christian Jørgensen her af Staden, som Dampe havde deelagtiggjort i sine Jdeer, havde paa en virksom Maade søgt at fremme disse. Ved det første Møde, som var berammet at holdes i Selskabet den 16 Novbr. f. A., blev det imidlertid fra Politiets Side, der herom var underrettet, foranstaltet, at Dampe med Flere bleve anholdte i det Øieblik, de vilde indtræde i Selskabets Lokale, hvorved de Papirer, som Dampe havde hos sig, bleve ham fratagne og forseglede, og han strax, ligesom senere under Undersøgelsen Jørgensen, arresteret. Efter at den præliminaire Undersøgelse desangaaende var tilendebragt, blev Sagen overdraget, en allernaadigst nedsat Kommission, bestaaende af 3 Assessorer i den Kongelige Lands=Overret samt i Hof= og Stadsret, til nærmere Behandling og Paakjendelse, og ved den derpaa af Kommissionen under 14 Febr. sidstleden afsagte Dom bleve saavel Dampe, som Jørgensen, tilfundne at have deres Liv forbrudt. Vel henhørte begge de Tiltaltes Misgierning aabenbar under Lovbestemmelserne; i Lovens 6 - 4 -1 og 2, hvorefter de skulde været dømte, til qvalificeret Livsstraf, samt til at have deres Ære og Gods forbrudt. Men da de intet videre havde foretaget til at iværksætte deres oprørske Hensigter, end at de havde søgt at formaae Andre til at tiltræde samme, og deres Foretagender, der iøvrigt vare planløse og lidet farlige, saaledes i ingen videre Resultat havde havt, fandt Kommissionen, at Tilfældet maatte henregnes til dem, hvori hine Lovstede, ere formildede ved Forordningen om Trykkefrihedens Grændser af 27 Septbr. 1799, hvorimod de Tiltalte maatte ansees skyldige i den i bemeldte Forordnings §. 1 omhandlede Forbrydelse og dømmes til Livsstraf, hvori den Omstændighed, at de ovenmeldte Skrifter ei vare trykte, saameget mindre kunde gjøre Forandring, som Forordningens §. 25 viser, at den, som uddeler Haandskrifter, hvis Jndhold strider imod Anordningen, skal straffes, som om han havde kundgjort dem ved Trykken. De Domfældte ønskede ikke denne Dom indstævnet til Høiesteret, hvorimod de henflyede til Hs. Majestæts Naade. Kancelliet forelagde derfor Hs. Majestæt Sagen til Afgjørelse, og det behagede derpaa Allerhøistsamme ved Resolution af 7 d. M. allernaadigst at formilde den ergangne Kommissionsdom derhen, at baade Doktor Dampe og Smedemester Jørgensen, istedet for at lide efter Dommen, skulde hensættes i Fængsel paa Livstid paa Fæstningen Christiansøe under stræng Bevogtning Jøvrigt har Undersøgelsen viist, at Jngen har været deelagtig med Dampe og Jørgensen i deres strafværdige Forsætter, Den anordnede bestandige Justitsdirektion for det Kongel Kjøbenhavnske Klasselotterie er meddeelt en udførlig Jnstruxion, hvorefter ogsaa Tvistigheder mellem Lotteriet og de antagne Kollektører af Rentekammeret skal henvises til Justitsdirektionen, som paakjender uden Appel Parterne Paastand efter de meddeelte skriftlige Forhandlinger fra begge Sider, saaledes at lovlige Tvangsmidler efter den afgivne Kiendelse strax kunne anvendes. Skulde i slige Tilfælde et Deliktum opdages og Sagen følgeligen være kriminel, saa er Direktionen ogsaa berettiget til foreløbigen at foranstalte personlig Hæftelse og at anstille den først summariske Undersøgelse, hvorefter den afgiver Forbryderen, tillige med det saaledes optagne Forhør til vedkommende Kriminal=Domstol.